**ชื่อเรื่อง**  รายงานการพัฒนาชุดกิจกรรมการเรียนรู้โครงงานคอมพิวเตอร์

รายวิชาเทคโนโลยี รหัสวิชา ง 23102 สำหรับนักเรียนชั้นมัธยมศึกษาปีที่ 3

โรงเรียนหนองขามพิทยาคม

**ผู้**ศึกษา นางสาวฐปนีย์ดา สัมฤทธิ์รินทร์

**ปีที่ศึกษา** พ.ศ. 2560

**หน่วยงาน** โรงเรียนหนองขามพิทยาคม อำเภอบ้านแฮด จังหวัดขอนแก่น

สำนักงานเขตพื้นที่การศึกษามัธยมศึกษา เขต 25

**บทคัดย่อ**

รายงานการพัฒนาชุดกิจกรรมการเรียนรู้โครงงานคอมพิวเตอร์ รายวิชาเทคโนโลยี

รหัสวิชา ง 23102 สำหรับนักเรียนชั้นมัธยมศึกษาปีที่ 3 โรงเรียนหนองขามพิทยาคม มีวัตถุประสงค์ดังนี้ 1) เพื่อพัฒนาชุดกิจกรรมการเรียนรู้โครงงานคอมพิวเตอร์ ให้มีประสิทธิภาพตามเกณฑ์ 80/80 2) เพื่อศึกษาค่าดัชนีประสิทธิผลของชุดกิจกรรมการเรียนรู้โครงงานคอมพิวเตอร์ มีค่าตามเกณฑ์ที่กำหนด 3) เพื่อเปรียบเทียบผลสัมฤทธิ์ทางการเรียนระหว่างก่อนและหลังเรียนโดยใช้ชุดกิจกรรมการเรียนรู้โครงงานคอมพิวเตอร์ และ4) เพื่อศึกษาความพึงพอใจของนักเรียนที่มีต่อการจัดการเรียนรู้โดยใช้ชุดกิจกรรมการเรียนรู้โครงงานคอมพิวเตอร์

กลุ่มเป้าหมายที่ใช้ในการศึกษาเป็นนักเรียนชั้นมัธยมศึกษาปีที่ 3 ภาคเรียนที่ 2 ปีการศึกษา 2560 โรงเรียนหนองขามพิทยาคม อำเภอบ้านแฮด จังหวัดขอนแก่น จำนวน 28 คน

เครื่องมือที่ใช้ในการศึกษา มีดังนี้ 1) ชุดกิจกรรมการเรียนรู้โครงงานคอมพิวเตอร์ จำนวน 5 ชุด 2) แผนการจัดการเรียนรู้ จำนวน 5 แผนการจัดการเรียนรู้ 3) แบบทดสอบย่อยก่อนและหลังเรียน จำนวน 5 ชุดๆละ 10 ข้อ 4)แบบทดสอบวัดผลสัมฤทธิ์ทางการเรียนก่อนและหลังเรียน จำนวน 20 ข้อ ค่าความเชื่อมั่นเท่ากับ0.95 และ 6) แบบสอบถามความพึงพอใจของนักเรียนต่อการจัดการเรียนรู้โดยใช้ชุดกิจกรรมการเรียนรู้โครงงานคอมพิวเตอร์ มีลักษณะเป็นแบบมาตราส่วนประมาณค่า (Rating scale) ตามวิธีของลิเคร์ท (Likert) มี 5 ระดับ จำนวน 8 ข้อ ค่าความเชื่อมั่นของแบบสอบถาม เท่ากับ 0.96

การศึกษาครั้งนี้ใช้รูปแบบการวิจัยการวิจัยเชิงทดลอง โดยใช้แบบแผนการทดลองแบบ One Group Pretest Posttest Designโดยมีการทดสอบก่อนเรียนและหลังเรียน การดำเนินการศึกษาได้ผลดังต่อไปนี้

1. ประสิทธิภาพของชุดกิจกรรมการเรียนรู้โครงงานคอมพิวเตอร์ รายวิชาเทคโนโลยี รหัสวิชา ง 23102 สำหรับนักเรียนชั้นมัธยมศึกษาปีที่ 3 โรงเรียนหนองขามพิทยาคม มีค่าเท่ากับ 80.11/83.88

2. ค่าดัชนีประสิทธิผลของชุดกิจกรรมการเรียนรู้โครงงานคอมพิวเตอร์ มีค่าเท่ากับ 0.64 หรือคิดเป็นร้อยละ 64.00

3. ผลสัมฤทธิ์ทางการเรียนก่อนและหลังเรียนโดยใช้ชุดกิจกรรมการเรียนรู้โครงงานคอมพิวเตอร์ พบว่า ผลสัมฤทธิ์ทางการเรียนก่อนและหลังเรียนแตกต่างกัน อย่างมีนัยสำคัญทางสถิติที่ระดับ .01 โดยมีคะแนนเฉลี่ยหลังเรียนสูงกว่าคะแนนเฉลี่ยก่อนเรียน

4. นักเรียนมีความพึงพอใจต่อการเรียนรู้โดยใช้ชุดกิจกรรมการเรียนรู้โครงงานคอมพิวเตอร์ โดยภาพรวมนักเรียนมีความพึงพอใจอยู่ในระดับมาก